Black Mirror

Ang Black Mirror ay isang British koleksyon na serye sa telebisyon na nilikha ni Charlie Brooker . Ang mga indibidwal na bahagi ay nag-lalahad ng magkakaibang tampok, ngunit karamihan ay hango mula sa spekulasyon ng malapit na hinaharap na dystopia na may temang sci-fi—isang uri ng speculative fiction . Ang serye ay inspirasyon ng The Twilight Zone at ginagamit ang mga temang sci-fi at midya upang magkomento sa mga kontemporaryong isyu sa lipunan. Karamihan sa mga episode ay isinulat ni Brooker na may pakikilahok ng executive producer na si Annabel Jones .

Mayroong 27 na yugto sa anim na serye at isang espesyal na episode, kasama ang interactive na pelikulang Black Mirror: Bandersnatch (2018). Ang unang dalawang serye ay ipinalabas sa British network na Channel 4 noong 2011 at 2013, gayundin ang espesyal na " White Christmas " noong 2014. Lumipat ang programa sa Netflix, kung saan ipinalabas ang apat pang serye noong 2016, 2017, 2019, at 2023. Dalawang kaugnay na serye ng webisode ang ginawa ng Netflix, at isinalibrong aklat sa unang apat na serye na pinamagatang Inside Black Mirror, ang na-publish noong 2018. Ang mga soundtrack sa maraming mga yugto ay inilabas bilang mga album.

Nakatanggap ito ng pagbubunyi at itinuturing ng maraming tagasuri bilang isa sa pinakamahusay na serye sa telebisyon noong 2010s. Ang programa ay nanalo ng Primetime Emmy Award para sa Outstanding Television Movie nang tatlong beses na magkasunod para sa " San Junipero ", " USS Callister " at Bandersnatch . Gayunpaman, itinuturing ng ilang kritiko na halata ang kwento ng serye at binanggit din ang pagbaba ng kalidad ng serye. Ang Black Mirror, kasama ang American Horror Story at Inside No. 9, ay itinututurong dahilan sa muling pagsikat sa antolohiya mula sa telebisyon, at ilang mga yugto ang nakita ng mga tagasuri bilang prescient o nakaka hula ng hinaharap.

 Mga episode 

Ang serye ay orihinal na kinomisyon ng Channel 4 sa United Kingdom at pinalabas noong Disyembre 2011. Ang pangalawang serye ay ipinalabas noong Pebrero 2013. Noong Setyembre 2015, binili ng Netflix ang programa, na nag-komisyon ng 12 episode na kalaunan ay nahati sa dalawang serye na tig-anim na episode.  Ang unang anim na yugto ay inilabas nang sabay-sabay sa Netflix bilang kabuang ikatlong serye noong 21 Oktubre 2016. Ang ikaapat na serye na may anim na episode ay inilabas noong 29 Disyembre 2017.  Ang ikalimang serye na mayroong tatlong episode ay inilabas noong 5 Hunyo 2019.  Inilabas sa DVD pormat ang unang apat na serye kasama na ang espesyal na episode na "White Christmas". DVD releases: Ang ikaanim na serye ay kinomisyon noong 2022 at inilabas noong 15 Hunyo 2023.    

 Saligan 

 Dyanra at tema 
Dahil ang Black Mirror ay antolohiyang serye, ang bawat episode ay nag-iisa at maaaring panoorin sa anumang pagkakasunud-sunod.  Ang programa ay isang halimbawa ng speculative fiction na batay sa science fiction: ang karamihan sa mga episode ay itinakda sa dystopiang malapit sa hinaharap na may mga makabagong teknolohiya na may pagmamalabis na isang katangian mula sa kontemporaryong kultura, na kadalasan ay batay sa internet.    Ang isang halimbawa ay ang bagay na " Crocodile ", kung saan ang Recaller device ay ginamit upang tingnan ang mga alaala ng isang tao ay ang pangunahing pagkakaiba nito sa modernong mundo.  Maraming ganitong teknolohiya sa serye na nagbibigay ng kakayahang magpabago sa katawan o kamalayan ng tao.  Nagbibigay ang mga ito ng kalayaan sa gumagamit, ngunit nagsisilbi itong paalala ng mga problemang personalidad.   Isinulat ni Adrian Martin ng Screen na maraming episode ang naglalarawan ng "mga pangunahing emosyon at pagnanasa ng tao" na "maykasalungat at nababago ng sistemang teknolohiya na nauuwi sa kawalan ng kontrol at sakuna."  Ang mga tampok ay karaniwang batay sa patriyarkal at kapitalismo .  Ang mga nauulit na tema sa buong Black Mirror ay tulad ng data privacy at surveillance, virtual reality, indibidwalismo at konsumerismo .   Maraming episode ang may plot twists .  

Mga sanggunian